
Prospan 7 mg/ml sirupas
gebenių lapų sausasis ekstraktas 

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra Prospan ir kam jis vartojamas
2.	Kas žinotina prieš vartojant Prospan
3.	Kaip vartoti Prospan
4.	Galimas šalutinis poveikis
5.	Kaip laikyti Prospan
6.	Pakuotės turinys ir kita informacija

Prospan yra augalinis vaistas, skystinantis bronchų sekretą, atpalaiduojantis bronchų spazmus, gerinantis atsikosėjimą.

Prospan vartojamas kosuliui palengvinti ir atsikosėjimui pagerinti sergant ūminiu bronchitu bei kitomis ūminėmis kvėpavimo organų ligomis (pvz., gripu ar peršalimu).

Prospan vartoti draudžiama:
· jeigu yra alergija gebenės lapų ekstraktui arba bet kuriai pagalbinei šio vaisto medžiagai (jos išvardytos 6 skyriuje).
Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Prospan.

Vaikams iki 1 metų amžiaus Prospan sirupo vartoti nerekomenduojama. Gydymas šio amžiaus grupėje turi būti skiriamas gydytojo, nes vaikams iki 1 metų, lyginant su vyresniais vaikais, pykinimas ir vėmimas gali pasireikšti dažniau.

Kiti vaistai ir Prospan
Šalutinių reiškinių, atsirandančių dėl kitų vaistų vartojimo kartu su Prospan, iki šiol nežinoma.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis
Duomenų apie vaisto saugumą nėštumo ir žindymo laikotarpiu nėra, todėl šio vaisto nėštumo ir žindymo laikotarpiu vartoti nerekomenduojama.

Prieš vartojant bet kokį vaistą, būtina pasitarti su gydytoju arba vaistininku.

Vairavimas ir mechanizmų valdymas
Jokių specialių atsargumo priemonių nereikia.

Prospan sudėtyje yra etanolio ir sorbitolio
Kiekviename šio vaisto mililitre yra 1,59 mg alkoholio (etanolio), tai atitinka 0,16 % (m/V). Toks 1 ml tūryje ir didžiausioje 5 ml dozėje esantis alkoholio kiekis atitinka mažiau kaip 1 ml alaus ar 1 ml vyno.
Mažas alkoholio kiekis, esantis šio vaisto sudėtyje, nesukelia pastebimo poveikio.

Kiekviename šio vaisto mililitre yra 0,38 g sorbitolio, tai atitinka 380 mg/ml.
Sorbitolis yra fruktozės šaltinis. Jeigu gydytojas yra sakęs, kad Jūs (ar Jūsų vaikas) netoleruojate kokių nors angliavandenių, ar Jums nustatytas retas genetinis sutrikimas įgimtas fruktozės netoleravimas (ĮFN), kurio atveju organizmas negali suskaidyti fruktozės, prieš vartodami šio vaisto (ar prieš duodami jo Jūsų vaikui), pasakykite gydytojui.

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 
Rekomenduojama dozė yra: 
· vaikams nuo 1 iki 6 metų vartoti po 2,5 ml 2 kartus per dieną (atitinka 35 mg gebenių lapų sausojo ekstrakto);
· vaikams nuo 6 iki 12 metų vartoti po 5 ml 2 kartus per dieną (atitinka 70 mg gebenių lapų sausojo ekstrakto);
· suaugusiesiems ir vyresniems nei 12 metų vaikams vartoti po 5 ml 3 kartus per dieną (atitinka 105 mg gebenių lapų sausojo ekstrakto).

Prieš vartojimą buteliuką gerai supurtyti.
Sirupą vartoti ryte, per pietus ir vakare.
Sirupui matuoti naudoti matavimo taurelę, esančią pakuotėje.

Gydymo trukmė priklauso nuo simptomų pobūdžio ir sunkumo, bet ji turi būti ne trumpesnė kaip viena savaitė net ir sergant lengvu kvėpavimo organų uždegimu.
Norint užtikrinti gydymo sėkmę, gydymą reikia tęsti dar 2–3 dienas po to, kai simptomai susilpnėja. 

Pastaba
Tuomet, kai ligos požymiai laikosi arba sutrinka kvėpavimas, pacientas karščiuoja, atkosti pūlingų ar su kraujo priemaiša skreplių, reikia nedelsiant kreiptis į gydytoją.

Jeigu manote, kad Prospan veikia per stipriai arba per silpnai, kreipkitės į gydytoją arba vaistininką.

Ką daryti pavartojus per didelę Prospan dozę
Negalima viršyti rekomenduojamos paros dozės. Išgėrus daug didesnį kiekį (daugiau nei trigubą paros dozę), gali pasireikšti pykinimas, vėmimas ir viduriavimas.
Šiuo atveju reikia pasitarti su gydytoju.

Pamiršus pavartoti Prospan
Negalima vartoti dvigubos dozės norint kompensuoti praleistą dozę.

Nustojus vartoti Prospan
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


[bookmark: _Toc129243142][bookmark: _Toc129243267]4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų)
Labai retai vartojant gebenės preparatus gali pasireikšti alerginių reakcijų, tokių kaip dusulys, Kvinkės edema, bėrimas, dilgėlinė. Jautresniems žmonėms gali pasireikšti skrandžio ir žarnyno sutrikimų: pykinimas, vėmimas ir viduriavimas. Taip pat, dėl sudėtyje esančio sorbitolio, gali būti liuosuojantis poveikis.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.
Šiam vaistui specialių laikymo sąlygų nereikia.

Ant dėžutės ir buteliuko po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Pirmą kartą atidarius buteliuką, sirupo tinkamumo laikas – 6 mėnesiai.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Prospan sudėtis
· Veiklioji medžiaga yra gebenių lapų sausasis ekstraktas. 1 ml sirupo yra 7 mg Hederae helicis L., folium (gebenių lapų) sausojo ekstrakto (5–7,5 : 1).
Ekstrahuojanti medžiaga: 30  etanolis (m/m).
· Pagalbinės medžiagos yra kalio sorbatas, bevandenė citrinų rūgštis, ksantano lipai, vyšnių skonį suteikianti medžiaga, skystasis sorbitolis (galintis kristalizuotis) (E 420), išgrynintas vanduo.

Prospan išvaizda ir kiekis pakuotėje
Prospan yra šviesiai rudas, truputį drumstas sirupas.
Kartono dėžutėje yra 100 ml arba 200 ml tirpalo buteliukas su matavimo taurele.
Gali būti tiekiamos ne visų dydžių pakuotės.

Registruotojas ir gamintojas

Engelhard Arzneimittel GmbH & Co.KG
Herzbergstr. 3,
61138 Niederdorfelden,
Vokietija
Telefonas:	+49 6101 539 300
Faksas:	+49 6101 539 315

Jeigu apie šį vaistą norite sužinoti daugiau, kreipkitės į vietinį registruotojo atstovą.

	UAB „Swixx Biopharma“ 
Bokšto g. 1-3, Vilnius, LT-01126, Lietuva 
Tel.: +370 5 236 9140




Šis pakuotės lapelis paskutinį kartą peržiūrėtas  2022-11-21.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

